|  |
| --- |
|  FFURFLEN RHW25 |
| **HYSBYSIAD TERFYNU O DAN GYMAL TERFYNU’R LANDLORD: CONTRACT SAFONOL CYFNOD PENODOL GYDA CHYFNOD HYSBYSU BYRRAF A GANIATEIR O DDAU FIS** |
|

|  |
| --- |
| *Mae’r ffurflen hon i’w defnyddio gan landlord i roi hysbysiad i ddeiliad contract safonol cyfnod penodol sydd â hawl i gyfnod hysbysu byrraf a ganiateir o ddau fis, yn unol â chymal terfynu’r landlord ac adran 194(1) o’r Ddeddf honno, fod rhaid iddo ildio meddiant o’r annedd ar ddyddiad penodedig.* |

 |
|  |
| **Rhan A: Landlord** |  | **Rhan B: Deiliad neu Ddeiliaid y Contract** |
| Enw:Cyfeiriad: |  | Enw(au): |
|  |
| **Rhan C: Annedd** |
| Cyfeiriad: |
|  |
|  **Rhan D: Hysbysiad i Ildio Meddiant** |
| Mae’r landlord yn hysbysu bod cymal terfynu’r landlord yng nghontract meddiannaeth yr annedd uchod yn cael ei arfer. Mae’r landlord yn ei gwneud yn ofynnol i chi, ddeiliad neu ddeiliaid y contract, ildio meddiant o’r annedd ar [*dyddiad*] ………………………… *Sylwer: Ni chaiff y dyddiad penodedig fod yn llai na dau fis ar ôl y diwrnod y rhoddir hysbysiad i ddeiliad neu ddeiliaid y contract* *yn* *unol* *â* *chymal* *terfynu’r landlord.* |
|  |
|  **Rhan E: Llofnod**  |
| Llofnodwyd gan y landlord, neu ar ei ran: …………………………… | Dyddiad: …………………………… |
| **Canllawiau i ddeiliaid contract**Yr hysbysiad hwn yw’r cam cyntaf sy’n ei gwneud yn ofynnol i chi ildio meddiant o’r annedd a nodir yn Rhan C. Dylech ei ddarllen yn ofalus iawn. Os nad ydych yn ildio meddiant erbyn y dyddiad a roddir yn Rhan D, caiff eich landlord wneud cais i’r llys am orchymyn sy’n ei gwneud yn ofynnol i chi ildio meddiant.Os oes gennych unrhyw amheuon neu os oes arnoch angen cyngor ynghylch unrhyw agwedd ar yr hysbysiad hwn, dylech gysylltu â’ch landlord yn y lle cyntaf. Gall llawer o broblemau gael eu datrys yn gyflym drwy eu codi’n syth. Os na allwch ddod i gytundeb â’ch landlord, efallai y byddwch am gysylltu ag asiantaeth gynghori (megis Cyngor ar Bopeth Cymru neu Shelter Cymru) neu gynghorwyr cyfreithiol annibynnol. Os ydych yn credu eich bod yn wynebu’r risg o fod yn ddigartref o ganlyniad i gael yr hysbysiad hwn, dylech gysylltu â’ch awdurdod lleol i gael cymorth. |
| **Cyfnod hysbysu byrraf a ganiateir o ddau fis**Gall contract meddiannaeth fod â chyfnod hysbysu byrraf a ganiateir o ddau fis oherwydd:a) ei fod yn gontract wedi ei drosi: yn union cyn i Ddeddf Rhentu Cartrefi (Cymru) 2016 ddod i rym, roedd y contract meddiannaeth yn denantiaeth neu’n drwydded am gyfnod penodol a oedd yn cynnwys cymal terfynu’r landlord (paragraff 25D o Atodlen 12 i’r Ddeddf honno), neub) bod y contract meddiannaeth yn dod o fewn Atodlen 8A i Ddeddf Rhentu Cartrefi (Cymru) 2016 (adran 195A o’r Ddeddf honno):  |
| *1. Contractau safonol ymddygiad gwaharddedig**2. Tenantiaethau a thrwyddedau sy’n gontractau meddiannaeth oherwydd hysbysiad a roddir o dan Ran 2 o Atodlen 2**3. Llety ar gyfer myfyrwyr mewn addysg uwch**4. Llety â chymorth**5. Llety i geiswyr lloches, etc.**6. Llety i bersonau digartref* | *7. Meddiannaeth yn rhinwedd swydd**8. Meddiannaeth yn rhinwedd swydd: yr heddlu**9. Meddiannaeth yn rhinwedd swydd: y gwasanaethau tân ac achub**10. Llety dros dro: tir sydd wedi ei gaffael ar gyfer datblygu**11. Llety dros dro: trefniadau tymor byr**12. Llety dros dro: llety yn ystod gwaith* |
| **Cyfyngiadau ar roi’r hysbysiad hwn**Rhaid i’r contract meddiannaeth gynnwys cymal terfynu landlordYn unol ag adran 194 o Ddeddf Rhentu Cartrefi (Cymru) 2016, dim ond os yw’r contract safonol cyfnod penodol yn cynnwys cymal terfynu’r landlord y caniateir i’r hysbysiad hwn gael ei roi.Os yw’r contract yn gontract wedi ei drosi, dim ond os oedd y denantiaeth neu’r drwydded hefyd yn cynnwys cymal terfynu’r landlord yn union cyn i’r Ddeddf honno ddod i rym y caniateir iddo gynnwys cymal terfynu’r landlord. Os cafodd y contract meddiannaeth ei wneud ar ôl i’r Ddeddf honno ddod i rym, dim ond os yw’n gontract am gyfnod o ddwy flynedd neu fwy **neu** wedi ei restru yn Atodlen 9C i’r Ddeddf honno y caniateir iddo gynnwys cymal terfynu’r landlord: |
| *1. Tenantiaethau a thrwyddedau sy’n gontractau meddiannaeth oherwydd hysbysiad a roddir o dan Ran 2 o Atodlen 2 (i’r Ddeddf honno)**2. Llety â chymorth**3. Llety i geiswyr lloches, etc.**4. Llety i bersonau digartref**5. Meddiannaeth yn rhinwedd swydd* | *6. Meddiannaeth yn rhinwedd swydd: yr heddlu**7. Meddiannaeth yn rhinwedd swydd: y gwasanaethau tân ac achub**8. Llety dros dro: tir sydd wedi ei gaffael ar gyfer datblygu**9. Llety dros dro: trefniadau tymor byr**10. Llety dros dro: llety yn ystod gwaith* |
| Pedwar/18 mis cyntaf y feddiannaethYn unol ag adran 196 o Ddeddf Rhentu Cartrefi (Cymru) 2016, ni chaniateir i’r hysbysiad hwn gael ei roi o fewn y **18** mis cyntaf ar ôl dyddiad meddiannu’r contract meddiannaeth.Os oedd y contract meddiannaeth yn denantiaeth neu’n drwydded am gyfnod penodol a oedd yn cynnwys cymal terfynu’r landlord yn union cyn i’r Ddeddf honno ddod i rym (contract wedi ei drosi), ni chaniateir i’r hysbysiad hwn gael ei roi yn ystod y **pedwar** mis cyntaf ar ôl dyddiad meddiannu’r contract. Yn y naill achos neu’r llall, nid yw’r cyfyngiad hwn yn gymwys os yw’r contract meddiannaeth yn dod o fewn Atodlen 9 i’r Ddeddf honno:  |
| *1. Contractau safonol ymddygiad gwaharddedig**2. Tenantiaethau a thrwyddedau sy’n gontractau meddiannaeth oherwydd hysbysiad a roddir o dan Ran 2 o Atodlen 2**3. Llety â chymorth**4. Llety i geiswyr lloches, etc.**5. Diddymwyd – nid yw’n gymwys**6. Llety i bersonau digartref* | *7. Meddiannaeth yn rhinwedd swydd**8. Meddiannaeth yn rhinwedd swydd: yr heddlu**9. Meddiannaeth yn rhinwedd swydd: y gwasanaethau tân ac achub**10. Llety dros dro: tir sydd wedi ei gaffael ar gyfer datblygu**11. Llety dros dro: trefniadau tymor byr**12. Llety dros dro: llety yn ystod gwaith* |
| Torri rhwymedigaeth statudolYn unol ag adran 197 o Ddeddf Rhentu Cartrefi (Cymru) 2016, ni chaniateir rhoi’r hysbysiad hwn ar adeg pan fo unrhyw rwymedigaethau statudol a restrir yn Atodlen 9A i’r Ddeddf honno wedi eu torri:*1. Methu â darparu datganiad ysgrifenedig;**2. Cyfyngiad o chwe mis yn dilyn methu â darparu datganiad ysgrifenedig o fewn y cyfnod a bennir yn adran 31 (o’r Ddeddf honno);**3. Methu â darparu gwybodaeth;**3A. Methu â darparu tystysgrif perfformiad ynni ddilys;**4. Torri gofynion sicrwydd a blaendal;**5. Taliadau gwaharddedig a blaendaliadau cadw o dan Ddeddf Rhentu Cartrefi (Ffioedd etc.) (Cymru) 2019;**5A. Methu â sicrhau bod larymau mwg a larymau carbon monocsid sy’n gweithio wedi eu gosod;**5B. Methu â chyflenwi adroddiad ar gyflwr trydanol etc.;**5C. Methu â darparu adroddiad ar ddiogelwch nwy i ddeiliad contract.*Ni chaniateir rhoi’r hysbysiad hwn oni chydymffurfiwyd â gofynion adran 44 o Ddeddf Tai (Cymru) 2014.Yn unol ag adran 75 o Ddeddf Tai 2004, ni chaniateir rhoi’r hysbysiad hwn mewn perthynas â thŷ amlfeddiannaeth sydd heb drwydded yn unol â’r Ddeddf honno. |
| Hawliad meddiant dialgarCaiff deiliad contract orfodi neu ddibynnu ar rwymedigaethau’r landlord mewn perthynas ag annedd ffit i bobl fyw ynddi ac i gadw’r annedd mewn cyflwr da o dan adrannau 91 a 92 o Ddeddf Rhentu Cartrefi (Cymru) 2016. Os yw’r landlord yn dyroddi’r hysbysiad hwn mewn ymateb i hynny, caiff llys ystyried bod y landlord yn gwneud hawliad meddiant i osgoi cydymffurfio â’r rhwymedigaethau hynny (hawliad dialgar). Yn unol ag adran 217 o’r Ddeddf honno, caiff y llys wrthod gwneud gorchymyn adennill meddiant os yw’r llys yn ystyried bod yr hawliad meddiant yn hawliad dialgar. Yn unol ag adran 198 o Ddeddf Rhentu Cartrefi (Cymru) 2016, ni chaniateir rhoi’r hysbysiad hwn o fewn chwe mis i’r llys yn gwrthod gwneud gorchymyn adennill meddiant oherwydd bod y llys yn ystyried bod yr hawliad yn hawliad dialgar.**Cyfyngiadau ar ddod â hawliad meddiant**Terfynau amserYn unol ag adran 200 o Ddeddf Rhentu Cartrefi (Cymru) 2016, ni chaiff y landlord wneud hawliad meddiant cyn y dyddiad a restrir yn Rhan D o’r hysbysiad hwn **neu** ar ôl cyfnod o ddau fis ar ôl y dyddiad hwnnw. |